Apunta't a l'Estiu continua en agost amb noves propostes d'oci i ensenyament
08/08/2007 11:25:00

# Apunta't a l'Estiu continua en agost amb noves propostes d'oci i ensenyament

*   08/08/2007 11:25:00
*   [Imprimir](#)
*   Compartir
*    https://www.alaquas.org/documento.asp?id\_do=10223

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10223%2F0&title=Ajuntament%20d%27Alaqu%C3%A0s.%20Premsa.Apunta%27t%20a%20l%27Estiu%20continua%20en%20agost%20amb%20noves%20propostes%20d%27oci%20i%20ensenyament)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10223/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10223/10223_Form_4.jpg)](https://www.alaquas.org/ficheros/documentos/2007/2/10223/10223_Form_10.jpg "<a href='https://www.alaquas.org/ficheros/documentos/2007/2/10223/10223_Form_10.jpg' target=_blank><i class='fa fa-external-link' aria-hidden='true'></i>.Apunta't a l'Estiu continua en agost amb noves propostes d'oci i ensenyament</a>")

Més de 700 xiquets van participar el mes passat en aquesta iniciativa

Des de fa sis anys els mesos d'estiu a Alaquàs compten amb una alternativa innovadora d'oci i ensenyament per als més joves de la Vila: el programa Apunta't a l'Estiu. Aquesta activitat va començar en juliol i donarà servei fins finals d'agost. I les xifres demostren l'èxit: 12 estius i més de 900 participants sols enguany.

Es tracta d'una oferta dirigida als alaquasers entre 3 i 16 anys que els mesos de juliol i agost, un cop s'han acabat les seues activitats escolars, veuen minvades les seues possibilitats de gaudir dels matins i vesprades. D'aquesta manera, l'Ajuntament d'Alaquàs planifica tot un seguit d'activitats per ocupar el seu temps lliure d'una manera educativa i orientada per professionals.

La varietat és la clau de l'èxit de l'Apunta't a l'Estiu. Les activitats que s'hi desenvolupen als col·legis públics González Gallarza i el Sanchis Almiñano són nombroses i variades i sols cal una ràpida fullejada per apreciar-ho: des dels tradicionals tallers de manualitats o cuina, fins els esports o els jocs populars, sense oblidar els balls. Però també hi ha temps per altres propostes més innovadores com la piscina, treball de psicomotricitat, excursions i els jocs aquàtics. L'ensenyament es reforça amb l'aula multimèdia, el videofòrum o l'agència de lectura.

Aquesta Escola d'Estiu vol no sols ocupar el temps lliure, sinó fer-ho d'una manera constructiva, alhora que es transmeten valors de convivència, participació o respecte a la diversitat i l'entorn. Ho fa mitjançant la creació i perfeccionament d'hàbits de protecció i d'higiene, potenciant la creativitat i la col·laboració.

Tots aquests valors i propostes es treballen mitjançant tres trams d'edat: 3 i 4, 5 a 9 i 10 a 16. Encara que no es tracta de grups tancats, per tal de promoure la interacció entre ells, totes les activitats estan adaptades pedagògicament a cada edat. D'aquesta manera s'aconsegueix que amb el treball en espais diversos s'afavorisca la capacitat de decisió dels joves i es cree una comunitat de participació.

Però no són sols els participants els que troben avantatges a l'Apunta't a l'Estiu. Els pares també lloen aquesta proposta ja que els permet conèixer de primera mà que els seus xiquets estan atesos per professionals mentre encara treballen.